জন গ্ৰীফিথছ

জন গ্ৰীফিথছ (২৯ নৱেম্বৰ ১৮৩৭ – ১ ডিচেম্বৰ ১৯১৮) ভাৰতত কাম কৰা এজন ৱেলছৰ এগৰাকী শিল্পী আছিল, তেওঁ তেওঁৰ প্ৰাচ্যবাদী ৰচনাৰ বাবে বিখ্যাত। 

জীৱন আৰু কেৰিয়াৰ
১৮৩৭ চনৰ ২৯ নৱেম্বৰত মণ্টগোমেৰীশ্বাইৰৰ ল’নফেয়াৰ কেৰেইনিয়নত ইভান গ্ৰীফিথছ আৰু পত্নী মেচিনলেথৰ মেৰী ইভান্সৰ পুত্ৰ; পিতৃৰ মৃত্যুৰ পাছত তেওঁৰ মাতৃ ৰাণী ভিক্টোৰিয়াৰ চিকিৎসক ছাৰ জেমছ ক্লাৰ্কৰ গৃহকৰ্মী হয়। ল’ৰাটোক ডাঙৰ-দীঘল কৰিছিল  ককাদেউতাক লানফেয়াৰৰ নিউয়াড উচাফ ফাৰ্মৰ ৰিচাৰ্ড গ্ৰীফিথছে। তেওঁৰ কলাসুলভ প্ৰৱণতা লক্ষ্য কৰি ছাৰ জেমছে তেওঁক বৰ্তমানৰ ৰয়েল কলেজ অৱ আৰ্টত প্ৰশিক্ষণ দিছিল। তাৰ পিছত তেওঁ চাউথ কেনচিংটন সংগ্ৰহালয়ত কাম কৰিছিল, যিটো এতিয়া ভি এণ্ড এ, আৰু ইয়াৰ অট্টালিকাসমূহ সজাই তোলাত নিয়োজিত হৈছিল। তেওঁ শিল্পৰ অধ্যাপক হৈ ১৮৬৫ Maldwyn a'i Chyffiniau, Gwasg Christopher Davies, p. 145বম্বেৰ ছাৰ জামচেটজী জীজেভয় স্কুল অৱ আৰ্টৰ অধ্যক্ষ হিচাপে বম্বেলৈ আহে। তাত তেওঁৰ মুখ্য সহযোগী আৰু বন্ধু আছিল ৰুডিয়াৰ্ড কিপলিঙৰ পিতৃ জন লকউড কিপলিং, (গ্ৰিফিথছ আছিল ৰুডিয়াৰ্ডৰ গডফাদাৰ)। গ্ৰীফিথছৰ তত্ত্বাৱধানতেই বম্বেৰ নতুন ৰাজহুৱা ভৱনসমূহৰ সজ্জাৰ বহুখিনি ডিজাইন কৰা হৈছিল। গ্ৰীফিথছে ভিক্টোৰিয়া টাৰ্মিনাছ আৰু উচ্চ ন্যায়ালয়ৰ কামকে ধৰি বহুতো কমিচন গ্ৰহণ কৰিছিল। 
বোম্বাইত থকা দশকটোৰ পিছত গ্ৰীফিথছক মেয়' স্কুল অৱ আৰ্টৰ অধ্যক্ষ আৰু লাহোৰৰ সংগ্ৰহালয়ৰ কিউৰেটৰ হিচাপে নিযুক্তি দিয়া হয়, যিটো বৰ্তমান পাকিস্তানত আছে।Dictionary of Welsh Biography, The National Library of Wales

তেওঁৰ অন্যতম প্ৰধান ৰচনা আছিল অজন্তাৰ বৌদ্ধ মন্দিৰত থকা চিত্ৰৰ কঁপি কৰা যিবোৰ দুটা বৃহৎ ফলিঅ' খণ্ডত প্ৰকাশ পাইছিল "অজন্তৰ বৌদ্ধ গুহা মন্দিৰৰ চিত্ৰকলা।"Llewellyn, Briony (1980) London. John Griffiths (1837-1918). The Burlington Magazine, Vol. 122, No. 926 (May 1980), pp. 368–371

১৮৯৫ চনত তেওঁ অৱসৰ গ্ৰহণ কৰে আৰু মণ্টগোমেৰীশ্বায়াৰৰ মানাফনলৈ আৰু পিছলৈ ডৰচেটৰ শ্বাৰবৰ্ণৰ নৰ্টনলৈ গুচি যায় আৰু ১৯১৮ চনৰ ১ ডিচেম্বৰত মৃত্যুৰ আগলৈকে বাস কৰে। বম্বেত থকাককালতে লিনেট ৰেবেকা বেডম ডেভিছৰ সৈতে তেওঁৰ বিবাহ হয় আৰু তেওঁলোকৰ দুগৰাকী কন্যা আছিল হেলেন মাৰ্গাৰেট গ্ৰীফিথছ আৰু গ্লেডিছ লিনেট মাইফানৱি গ্ৰীফিথছ।Oliver Family Tree, Ancestry
তথ্যসূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:শিক্ষক